CELEX: 31985D0225
Language: el
Date: 1985-03-04 00:00:00
Title: 85/225/ΕΟΚ: Απόφαση της Επιτροπής της 4ης Μαρτίου 1985 που εφαρμόζει για πρώτη φορά την απόφαση 85/163/ΕΟΚ της 6ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0225

85/225/ΕΟΚ: Απόφαση της Επιτροπής της 4ης Μαρτίου 1985 που εφαρμόζει για πρώτη φορά την απόφαση 85/163/ΕΟΚ της 6ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 104 της 16/04/1985 σ. 0012 - 0014

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Μαρτίου 1985  που εφαρμόζει για πρώτη φορά την απόφαση 85/163/ΕΟΚ της 6ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία  (85/225/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με την οδηγία 84/644/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 84/643/ΕΟΚ (4), και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (5), όπως τροποποιήθηκε τελευταία με την οδηγία 81/476/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας αυτής της επιδημίας αφθώδους πυρετού, η Επιτροπή εξέδωσε στις 14 Δεκεμβρίου 1984 την απόφαση 85/40/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία (7)·  ότι η εξέλιξη της ασθένειας ανάγκασε την Επιτροπή να εκδώσει, στις 14 Ιανουαρίου 1985, την απόφαση 85/108/ΕΟΚ (8), όπως τροποποιήθηκε με την απόφαση 85/116/ΕΟΚ της 18ης Ιανουαρίου 1985 (9), και την απόφαση 85/163/ΕΟΚ της 6ης Φεβρουαρίου 1985 (10)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·  ότι είναι απαραίτητο να προσαρμοστεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/163/ΕΟΚ τροποποιείται ως εξής:  1. Στο άρθρο 1, παράγραφος 2, η ημερομηνία «6 Φεβρουαρίου 1985 » αντικαθίσταται από την ημερομηνία «4 Μαρτίου 1985».  2. Στο άρθρο 2, παράγραφος 3, η ημερομηνία «6 Φεβρουαρίου 1985 » αντικαθίσταται από την ημερομηνία «4 Μαρτίου 1985».  3. Στο άρθρο 3, παράγραφος 3, η ημερομηνία «6 Φεβρουαρίου 1985 » αντικαθίσταται από την ημερομηνία «4 Μαρτίου 1985».  4. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση τρεις μέρες μετά την κοινοποίησή της. Ενημερώνουν σχετικά την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 4 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 339 της 27. 12. 1984, σ. 30.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 339 της 27. 12. 1984, σ. 27.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 186 της 8. 7. 1981, σ. 20.  (7) ΕΕ αριθ. L 16 της 19. 1. 1985, σ. 46.  (8) ΕΕ αριθ. L 44 της 14. 2. 1985, σ. 34.  (9) ΕΕ αριθ. L 46 της 15. 2. 1985, σ. 45.  (10) ΕΕ αριθ. L 63 της 2. 3. 1985, σ. 23.   ΠΑΡΑΡΤΗΜΑ  1. Τμήματα του εδάφους που αποτελούν αντικείμενο περιορισμού στις συναλλαγές ζώντων ζώων:  - Επαρχίες Bologna, Brescia, Cremona, Cuneo, Mantova, Modena, Ravenna και Reggio-Emilia,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού που διαπιστώθηκε μετά την 1η Φεβρουαρίου 1985.  2. Τμήματα του εδάφους που αποτελούν αντικείμενο περιορισμού στις συναλλαγές νωπών κρεάτων με βάση το κρέας:  α) για τα κρέατα που λαμβάνονται από ζώα που έχουν σφαγεί μετά την 1η Νοεμβρίου 1984 και πριν από την 1η Φεβρουαρίου 1985, καθώς και για τα προϊόντα με βάση το κρέας που έχουν παρασκευστεί με αυτά τα κρέατα:  - επαρχίες της Bologna, Brescia, Cremona, Cuneo, Mantova, Modena και Reggio-Emilia,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού·  β) για τα κρέατα που λαμβάνονται από ζώα τα οποία έχουν σφαγεί μετά την 1η Φεβρουαρίου 1985 και πριν από τις 10 Μαρτίου 1985 και για τα προϊόντα με βάση το κρέας τα οποία έχουν παρασκευαστεί με τα κρέατα αυτά:  - επαρχίες Brescia, Cremona, Cuneo, Mantova, Ravenna,  - τα τμήματα του εδάφους των επαρχιών Bologna, Modena και Reggio-Emilia που βρίσκονται σε ακτίνα 2 χιλιομέτρων από την εστία του αφθώδους πυρετού,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού μετά την 1η Φεβρουαρίου 1985·  γ) για τα κρέατα που λαμβάνονται από ζώα που έχουν σφαγεί μετά τις 10 Μαρτίου 1985 και για τα προϊόντα με βάση το κρέας τα οποία έχουν παρασκευαστεί με τα κρέατα αυτά:  - επαρχίες της Brescia, Cremona, Mantova και Revenna,  - επαρχία Cuneo, αν έχει διαπιστωθεί εστία αφθώδους πυρετού μετά τις 26 Φεβρουαρίου 1985,  - τα τμήματα του εδάφους των επαρχιών Bologna, Cuneo, Modena και Reggio-Emilia που βρίσκονται σε ακτίνα 2 χιλιομέτρων από κάθε εκμετάλλευση στην οποία διαπιστώθηκε αφθώδης πυρετός και δεν πραγματοποιήθηκε συστηματική σφαγή όλων των ζώων που είναι δυνατόν να προσβληθούν από την ασθένεια,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού μετά την 1η Φεβρουαρίου 1985.